|  |  |
| --- | --- |
|  | ОБЩИНА ПАЗАРДЖИК4400 – гр. Пазарджик, бул. „България” № 2, Общинска администрация, тел: 034/44 55 01, факс: 034/44 24 95,е-mail: secretary@pazardjik.bg |

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ**

**ПАЗАРДЖИК**

**П Р Е Д Л О Ж Е Н И Е**

**от Тодор Попов – Кмет на Община Пазарджик**

**ОТНОСНО:** Проект на Наредба за отглеждане на животни на територията на Община Пазарджик.

**УВАЖАЕМИ ГОСПОДИН ПРЕДСЕДАТЕЛ,**

На Вашето внимание и на вниманието на общинските съветници представям Проект на Наредба за отглеждане на животни на територията на Община Пазарджик (Наредбата).

Основанията за предложения проект са следните:

1. В закона за ветеринарномедицинската дейност в чл. 133, ал. 1 е приета разпоредба, в сила от 23.02.2018 г., според която общинските съвети определят с Наредба обема на животновъдната дейност и местата за отглеждане на селскостопански животни на съответната община. Съгласно чл. 178, във връзка с чл. 172, т. 1 и 2, чл. 173, т. 1 и чл. 177, ал. 1, т. 3 и 4 от същия закон, Кметовете на общини, райони и кметства организират контрола за спазване на определените изисквания от собствениците на домашни любимци, включително кучета.

2. С предложеният проект на Наредба се детайлизират основните права и задължения на собствениците, отглеждащи селскостопански животни в лични стопанства, както и изискванията за деклариране на кучета, отглеждане и разхождане на животни-домашни любимци на територията на община Пазарджик.

3. Наредбата регламентира допустимия брой селскостопански животни за отглеждане в строителните граници на населените места на територията на община Пазарджик, при спазване правилата и нормативите за устройство на територията и на санитарно–хигиенните изисквания.

 4. Наредбата предвижда осъществяване на контрол от местната администрация и контролните органи за спазване изискванията на действащото законодателство в сферата на животновъдството с цел опазване на околната среда, здравето на хората и животните.

Проектът на Наредба бе разработен в съответствие с изискванията на: Закона за ветеринарномедицинската дейност (ЗВД), Закона за защита на животните, Закона за устройство на територията, Наредба № 40 от 02.12.2008 г. за условията за отглеждане на селскостопанските животни, съобразени с техните физиологични и поведенчески особености, Наредба № 44 за ветеринарномедицинските изисквания към животновъдните обекти, изд. от министъра на земеделието и горите, и др. Проектът на Наредбата за отглеждане на животни на територията на Община Пазарджик бе оповестен на страницата на Община Пазарджик и общински съвет Пазарджик на 10.04.2019 г.– Пазарджик, а на общественото обсъждане, проведено на 15.05.2019 г. от 17:00 часа в Пленарната зала на Община Пазарджик, бяха направени предложения за промени на Проекта на Наредбата за отглеждане на животни на територията на Община Пазарджик (Проектонаредбата). На 15.05.2019 г. на сайта на община Пазарджик и общински съвет Пазарджик беше качена справка за постъпилите, приети и неприети предложения във връзка с проведеното обществено обсъждане на Проекта.

 Към днешна дата се актуализират три текста от Проектонаредбата, произтичащи от нормативни промени в чл. 4а от Наредба № 44 от 20.04.2006 г. за ветеринарномедицинските изисквания към животновъдните обекти, изд. от министъра на земеделието и горите, и в чл. 175, ал.2 т. 7 от Закона за ветеринарномедицинската дейност, в сила съответно от 17.01.2020 г. и 14.02.2020 г. Тези промени са отразени в чл. 6, чл. 19, ал.4, т.8, т. ІІ от Приложение № 1 към чл. 19, ал.2 от Проекта на Наредба за отглеждане на животни на територията на Община Пазарджик.

Предвид гореизложеното, на основание чл. 133, ал. 1 и чл. 178 от ЗВД, във връзка с чл. 8, чл. 28, ал. 1 и ал. 2 от Закона за нормативните актове; чл. 76, ал. 3 от АПК, чл. 21, ал. 2, във връзка с ал. 1, т. 23 от Закона за местното самоуправление и местната администрация,

**П Р Е Д Л А Г А М:**

Общинският съвет да обсъди и приеме предложения проект за решение.

**ТОДОР ПОПОВ**

*Кмет на Община Пазарджик*

**ДО**

**ПРЕДСЕДАТЕЛЯ НА**

**ОБЩИНСКИ СЪВЕТ**

**ПАЗАРДЖИК**

**М О Т И В И**

**към проект на Наредба за отглеждане на животни на територията на Община Пазарджик**

от

**ТОДОР ДИМИТРОВ ПОПОВ** –**Кмет на Община Пазарджик**

**УВАЖАЕМИ ГОСПОДИН ПРЕДСЕДАТЕЛ,**

Съгласно изискванията на чл. 28, ал.1 от закона за нормативните актове (ЗНА), към предложения от мен проект на Наредба за отглеждане на животни на територията на Община Пазарджик, прилагам мотиви.

 **І. Причини, налагащи приемането на подзаконовия нормативен акт:**

 Основание за приемането на Наредбата за отглеждане на животни на територията на Община Пазарджик е изпълнение на разпоредбите на чл. 133, ал. 1 и чл. 178 от Закона за ветеринарномедицинската дейност, съгласно които общинските съвети определят с наредба обема на животновъдната дейност и местата за отглеждане на селскостопански животни на територията на съответната община, а кметовете на общини, райони и кметства организират контрола за спазване изискванията по чл. 172, т. 1 и 2, чл. 173, т. 1 и чл. 177, ал. 1, т. 3 и 4 от същия закон относно вземане на мерки животните да не замърсяват обществени места и да не създават опасност за хора или други животни.

В проекта на наредбата за отглеждане на животни на територията на община Пазарджик, са предложени правила за отглеждането на животни-домашни любимци и редът за деклариране на кучета в Община Пазарджик. Много хора на територията на град Пазарджик ежедневно разхождат кучета на повод. Общинската статистика показва, че броят на официално регистрираните кучета от техните собственици за 2017 г. е 65; за 2018 г. - 114; към 01.04.2019 г. – 21. От изложеното следва, че едва 20 % от регистриралите кучетата си собственици през 2018 г., са заплатили ежегодната такса за настоящата 2019 г. по чл. 116 от Закона за местните данъци и такси в Община Пазарджик, въпреки че законовият срок за заплащане на годишната такса изтече на 31.03.2019 г. От друга страна, на много места в междублокови пространства и общи помещения от сгради в града се поставят хранилки за кучета и котки от граждани, които обичат животните, но не ги отглеждат в домовете си като техни собственици. Това създава опасност от агресия и разпространение на зоонози, заплаха е за живота и здравето на живущите в района граждани. Необходимо е да обърнем повече внимание на отговорностите ни като жители на общината – собственици, любители на животни или просто граждани, като предложим общи, ясни и конкретни мерки и правила за всички жители на община Пазарджик за справяне с проблема.

С оглед на изложеното и приетата от Министерски съвет Национална програма за овладяване на безстопанствените кучета на територията на република България, в сила от 14.03.2019 г., са предприети действия в посока овладяване популацията на безстопанствените кучета на територията на община Пазарджик, като се подготвя нова Общинска програма за овладяване на популацията на безстопанствените кучета на територията на общината и план за нейното прилагане.

В проекта на предложената наредба, съобразно приетата от министерски съвет Национална програма за овладяване на безстопанствените кучета на територията на република България, в сила от 14.03.2019 г., са предвидени възможности за гражданите, които проявяват желание да се грижат за безстопанствените кучета, да го правят, като декларират намерението си и периодично обезпаразитяват и ваксинират животните, кастрират ги и не допускат те да прояват агресивно поведение спрямо хора и други животни. Желаещите лица могат да придобият животните, като ги регистрират по законовия ред на две места: при ветеринарен лекар и в община Пазарджик. В случай че животните бъдат кастрирани, собствениците се освобождават от заплащане на местната такса. Предлаганите мерки ще подобрят чистотата на общината ни и ще действат превантивно за опазване на нашето здраве.

С проекта на Наредбата ще се въведат правила, действащи на територията на Община Пазарджик относно: допустим брой и видове селскостопански животни за отглеждане; райониране на населените места в общината, съобразно определените норми за брой и вид на отглежданите селскостопански животни, както и условия, ограничения и забрани за отглеждане на селскостопански животни в община Пазарджик; реда за гледане на животни-домашни любимци и деклариране на кучета чрез регулиращи, охранителни, задължаващи, дефинитивни и забраняващи норми; класифицирани са кучетата, според начина на тяхното стопанисване; предложени са образци на документи, въведени са терминологични пояснения и са фиксирани срокове за влизане в сила на предлаганите текстове.

 При изработването на проекта за отглеждане на животни на територията на Община Пазарджик са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

 **Принцип на необходимост** – необходимо е приемането на Наредба за отглеждане на животни на територията на Община Пазарджик предвид на гореизложените съображения

 **Принципът на обоснованост** – Наредбата се издава в изпълнение на чл. 133, ал.1 и чл. 178 от Закона за ветеринарномедицинската дейност, във връзка с делегираното на местната власт правомощие да създаде правила, действащи на територията на общината, относно допустим брой и видове селскостопански животни за отглеждане и относно вземане на мерки животните-домашни любимци да не замърсяват обществени места и да не създават опасност за хора или други животни.

 **Принципите на предвидимост и откритост** са спазени – проектът с доклада и мотивите ще бъдат качени на официалния сайт на община Пазарджик и общински съвет Пазарджик за становища и предложения от заинтересованите лица.

 **Принципът на съгласуваност** – след покана за обществено обсъждане ще бъдат проведени запитвания със заинтересованите лица.

 **Принципът на субсидиарност, пропорционалност и стабилност -** чрез приемането на Проекта за Наредба за отглеждане на животни на територията на Община Пазарджик от Общински съвет Пазарджик, ще се регламентират условията и редът за отглеждане на селскостопански животни и животни-домашни любимци в община Пазарджик, в съответствие с нормативен акт от по-висока степен – Закона за ветеринарномедицинската дейност, Закона за защита на животните, Закона за устройство на територията, Закона за местното самоуправление и местната администрация, Закона за нормативните актове и др.

 **ІІ. Цели които се поставят:**

1. Създаване на ясни общовалидни правила относно обема на животновъдната дейност и местата за отглеждане на селскостопански животни на територията на община Пазарджик, в съответствие със законовите разпоредби;

2. регламентиране на допустимия брой селскостопански животни за отглеждане в строителните граници на населените места на територията на община Пазарджик, при спазване правилата и нормативите за устройство на територията и на санитарно–хигиените изисквания;

3. детайлизиране на основните права и задължения на собствениците, отглеждащи животни, както и редът за деклариране на притежаваните животни-домашни любимци на територията на община Пазарджик;

4. вземане на мерки животните-домашни любимци да не замърсяват обществените места и да не създават опасност за хора или други животни;

5. засилване на контрола за деклариране на домашните кучета и заплащането на такса за притежаване на куче;

6. повишаване на сигурността у населението на територията на общината;

7. опазване на околната среда, здравето на гражданите и подобряване чистотата на населените места на територията на община Пазарджик.

**ІІІ. Финансови и други средства, необходими за прилагането на новата уредба.**

Прилагането на Наредбата за отглеждане на животни на територията на Община Пазарджик не е свързано с изразходване на допълнителни финансови средства от общинския бюджет, но е свързано с ангажиране на допълнителни човешки ресурси.

**ІV. Очаквани резултати от прилагането, включително финансови, ако има такива.**

С приемането на Наредбата ще се създадат ясни правила, ред и условия за отглеждане на животни на територията на Община Пазарджик; което ще доведе до:

1. подобряване на хигиените условия в населените места на територията на общината, включително чрез предотвратяване на нерегламентираното изхвърляне на животински отпадъци в нейните граници;

2. опазване чистотата на природата и средата на живеене, здравето на хората и животните;

3. опазване на спокойствието на жителите на община Пазарджик;

4.лпредотвратяване на нарушенията, поради предвидени административнонаказателни мерки;

5. повишаване на отговорността у жителите на община Пазарджик по отношение на отглеждането на селскостопанските животни и животни-домашни любимци в границите на Община Пазарджик;

**V. Анализ за съответствие с правото на Европейския съюз.**

Предлаганият проект на Наредба за отглеждане на животни на територията на Община Пазарджик е подзаконов нормативен акт по прилагане на Закона за ветеринарномедицинската дейност. Наредбата е съобразена с чл. 3, т. 1, във връзка с т. 2 и чл. 4 от Европейската харта за местното самоуправление, Закона за ветеринарномедицинската дейност, Закона за защита на животните, Закона за пчеларството, Закона за устройство на територията и други нормативни актове, поради което съответствието й с правото на Европейския съюз е предопределено от съответствието на посочените законови и подзаконови нормативни актове с правовите норми на Европейския съюз.

**ВНОСИТЕЛ:**

**ТОДОР ПОПОВ**

*Кмет на Община Пазарджик*

**ДОКЛАД**

**от**

**ГЕОРГИ ГАЙДАРОВ –**

Директор на Дирекция "Бюджет и общинска собственост"

**Относно:** Необходимост от Наредба за отглеждане на животни на територията на Община Пазарджик

 І. Причини, налагащи приемането на подзаконовия нормативен акт:

 Основание за приемането на Наредбата за отглеждане на животни на територията на Община Пазарджик е изпълнение на разпоредбите на чл. 133, ал. 1 и чл. 178 от Закона за ветеринарномедицинската дейност, съгласно които общинските съвети определят с наредба обема на животновъдната дейност и местата за отглеждане на селскостопански животни на територията на съответната община, а кметовете на общини, райони и кметства организират контрола за спазване изискванията по чл. 172, т. 1 и 2, чл. 173, т. 1 и чл. 177, ал. 1, т. 3 и 4 от същия закон относно вземане на мерки животните да не замърсяват обществени места и да не създават опасност за хора или други животни.

В проекта на наредбата за отглеждане на животни на територията на община Пазарджик, са предложени правила за отглеждането на животни-домашни любимци и редът за деклариране на кучета в Община Пазарджик. Много хора на територията на град Пазарджик ежедневно разхождат кучета на повод. Общинската статистика показва, че броят на официално регистрираните кучета от техните собственици за 2017 г. е 65; за 2018 г. - 114; към 01.04.2019 г. – 21. От изложеното следва, че едва 20 % от регистриралите кучетата си собственици през 2018 г., са заплатили ежегодната такса за настоящата 2019 г. по чл. 116 от Закона за местните данъци и такси в Община Пазарджик, въпреки че законовият срок за заплащане на годишната такса изтече на 31.03.2019 г. От друга страна, на много места в междублокови пространства и общи помещения от сгради в града се поставят хранилки за кучета и котки от граждани, които обичат животните, но не ги отглеждат в домовете си като техни собственици. Това създава опасност от агресия и разпространение на зоонози, заплаха е за живота и здравето на живущите в района граждани. Необходимо е да обърнем повече внимание на отговорностите ни като жители на общината – собственици, любители на животни или просто граждани, като предложим общи, ясни и конкретни мерки и правила за всички жители на община Пазарджик за справяне с проблема.

С оглед на изложеното и приетата от Министерски съвет Национална програма за овладяване на безстопанствените кучета на територията на република България, в сила от 14.03.2019 г., са предприети действия в посока овладяване популацията на безстопанствените кучета на територията на община Пазарджик, като се подготвя нова Общинска програма за овладяване на популацията на безстопанствените кучета на територията на общината и план за нейното прилагане.

В проекта на предложената наредба, съобразно приетата от министерски съвет Национална програма за овладяване на безстопанствените кучета на територията на република България, в сила от 14.03.2019 г., са предвидени възможности за гражданите, които проявяват желание да се грижат за безстопанствените кучета, да го правят, като декларират намерението си и периодично обезпаразитяват и ваксинират животните, кастрират ги и не допускат те да прояват агресивно поведение спрямо хора и други животни. Желаещите лица могат да придобият животните, като ги регистрират по законовия ред на две места: при ветеринарен лекар и в община Пазарджик. В случай че животните бъдат кастрирани, собствениците се освобождават от заплащане на местната такса. Предлаганите мерки ще подобрят чистотата на общината ни и ще действат превантивно за опазване на нашето здраве.

С проекта на Наредбата ще се въведат правила, действащи на територията на Община Пазарджик относно: допустим брой и видове селскостопански животни за отглеждане; райониране на населените места в общината, съобразно определените норми за брой и вид на отглежданите селскостопански животни, както и условия, ограничения и забрани за отглеждане на селскостопански животни в община Пазарджик; реда за гледане на животни-домашни любимци и деклариране на кучета чрез регулиращи, охранителни, задължаващи, дефинитивни и забраняващи норми; класифицирани са кучетата, според начина на тяхното стопанисване; предложени са образци на документи, въведени са терминологични пояснения и са фиксирани срокове за влизане в сила на предлаганите текстове.

 При изработването на проекта за отглеждане на животни на територията на Община Пазарджик са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

 **Принцип на необходимост** – необходимо е приемането на Наредба за отглеждане на животни на територията на Община Пазарджик предвид на гореизложените съображения

 **Принципът на обоснованост** – Наредбата се издава в изпълнение на чл. 133, ал.1 и чл. 178 от Закона за ветеринарномедицинската дейност, във връзка с делегираното на местната власт правомощие да създаде правила, действащи на територията на общината, относно допустим брой и видове селскостопански животни за отглеждане и относно вземане на мерки животните-домашни любимци да не замърсяват обществени места и да не създават опасност за хора или други животни.

 **Принципите на предвидимост и откритост** са спазени – проектът с доклада и мотивите ще бъдат качени на официалния сайт на община Пазарджик и общински съвет Пазарджик за становища и предложения от заинтересованите лица.

 **Принципът на съгласуваност** – след покана за обществено обсъждане ще бъдат проведени запитвания със заинтересованите лица.

 **Принципът на субсидиарност, пропорционалност и стабилност -** чрез приемането на Проекта за Наредба за отглеждане на животни на територията на Община Пазарджик от Общински съвет Пазарджик, ще се регламентират условията и редът за отглеждане на селскостопански животни и животни-домашни любимци в община Пазарджик, в съответствие с нормативен акт от по-висока степен – Закона за ветеринарномедицинската дейност, Закона за защита на животните, Закона за устройство на територията, Закона за местното самоуправление и местната администрация, Закона за нормативните актове и др.

 **ІІ. Цели които се поставят:**

1. Създаване на ясни общовалидни правила относно обема на животновъдната дейност и местата за отглеждане на селскостопански животни на територията на община Пазарджик, в съответствие със законовите разпоредби;

2. регламентиране на допустимия брой селскостопански животни за отглеждане в строителните граници на населените места на територията на община Пазарджик, при спазване правилата и нормативите за устройство на територията и на санитарно–хигиените изисквания;

3. детайлизиране на основните права и задължения на собствениците, отглеждащи животни, както и редът за деклариране на притежаваните животни-домашни любимци на територията на община Пазарджик;

4. вземане на мерки животните-домашни любимци да не замърсяват обществените места и да не създават опасност за хора или други животни;

5. засилване на контрола за деклариране на домашните кучета и заплащането на такса за притежаване на куче;

6. повишаване на сигурността у населението на територията на общината;

7. опазване на околната среда, здравето на гражданите и подобряване чистотата на населените места на територията на община Пазарджик.

**ІІІ. Финансови и други средства, необходими за прилагането на новата уредба.**

Прилагането на Наредбата за отглеждане на животни на територията на Община Пазарджик не е свързано с изразходване на допълнителни финансови средства от общинския бюджет, но е свързано с ангажиране на допълнителни човешки ресурси.

**ІV. Очаквани резултати от прилагането, включително финансови, ако има такива.**

С приемането на Наредбата ще се създадат ясни правила, ред и условия за отглеждане на животни на територията на Община Пазарджик; което ще доведе до:

1. подобряване на хигиените условия в населените места на територията на общината, включително чрез предотвратяване на нерегламентираното изхвърляне на животински отпадъци в нейните граници;

2. опазване чистотата на природата и средата на живеене, здравето на хората и животните;

3. опазване на спокойствието на жителите на община Пазарджик;

4.лпредотвратяване на нарушенията, поради предвидени административнонаказателни мерки;

5. повишаване на отговорността у жителите на община Пазарджик по отношение на отглеждането на селскостопанските животни и животни-домашни любимци в границите на Община Пазарджик;

**V. Анализ за съответствие с правото на Европейския съюз.**

Предлаганият проект на Наредба за отглеждане на животни на територията на Община Пазарджик е подзаконов нормативен акт по прилагане на Закона за ветеринарномедицинската дейност. Наредбата е съобразена с чл. 3, т. 1, във връзка с т. 2 и чл. 4 от Европейската харта за местното самоуправление, Закона за ветеринарномедицинската дейност, Закона за защита на животните, Закона за пчеларството, Закона за устройство на територията и други нормативни актове, поради което съответствието й с правото на Европейския съюз е предопределено от съответствието на посочените законови и подзаконови нормативни актове с правовите норми на Европейския съюз.

Изготвеният проект съответства на изискванията на чл. 26, ал. 1 и ал. 3 от Закона за нормативните актове и е публикуван на 10.04.2019 г. на интернет страниците на Общински съвет Пазарджик и Община Пазарджик.

Гражданите имаха възможност да дадат предложения и становища по проекта на e-mail-а на Община Пазарджик или в писмен вид в деловодството на Община Пазарджик, в срок до 13.05.2019 г.

На 15.05.2019 г. от 17:00 часа в сградата на Общината – Пленарна зала се проведе обществено обсъждане на постъпилите предложения.

На 15.05.2019 г. на сайта на община Пазарджик и общински съвет Пазарджик беше качена справка за постъпили, приети и неприети предложения във връзка с Проекта на Наредба за отглеждане на животни на територията на Община Пазарджик.

 Във връзка с изменение на чл. 4а от Наредба № 44 от 20.04.2006 г. за ветеринарномедицинските изисквания към животновъдните обекти, изд. от министъра на земеделието и горите, обн. в бр. 5 на Държавен вестник, в сила от 17.01.2020 г., в частта относно броя на животните отглеждани от физически лица за лични нужди, предлагам актуализация на чл. 6 от Проекта на Наредбата за отглеждане на животни на територията на Община Пазарджик, както следва:

 **„Чл. 6.** В урегулиран поземлен имот (УПИ) или реално обособена част от УПИ, се разрешава отглеждане на следните селскостопански животни:

 **1.** извън централна градска зона на територията на гр. Пазарджик:

 а) *до двадесет* броя възрастни птици, независимо от вида им, *отглеждани в клетка;*

 б) *до петдесет бройлери или подрастващи птици, независимо от вида им, отглеждани в клетка;*

 *в*) *едно* прасе за угояване;

 *г*) *един брой* еднокопитно животно (кон);

 *д*) до *три* броя *зайци* с приплодите им, *но не повече от тридесет броя общо, отглеждани в клетка*;

 *е*) *до двадесет броя* пчелни семейства, устроени в пчелин;

 *ж*) *до тридесет броя възрастни* гълъби, *отглеждани*  в клетка;

 **2**. в селските райони:

 а) до *два* бр*оя* едри преживни животни и приплодите им до едногодишна възраст;

 б) до *десет* бр*оя* дребни преживни животни и приплодите им до *9*-месечна възраст;

 в) до *три* бр*оя* прасета за угояване, *различни от свине майки и некастрирани нерези*;

 г) до *два* бр*оя* еднокопитни и приплодите им до едногодишна възраст;

 д) до *петдесет* броя възрастни птици, независимо от вида;

 е) до *сто* бройлера или подрастващи птици, независимо от вида;

 ж) до *десет* *възрастни зайци с приплодите* им, но не повече от сто броя общо;

 з) пчелни семейства, устроени в пчелин - до 100 бр.”

Във връзка с изменение на чл. 175, ал. 2 т. 7 от Закона за ветеринарномедицинската дейност, с бр. 13 от 2020 г. на Държавен вестник, в сила от 14.02.2020 г., относно собствениците на кучета, освободени от заплащането на такса по Закона за местните данъци и такси, предлагам актуализация на чл. 19, ал.4, т.8 от Проекта на Наредбата за отглеждане на животни на територията на Община Пазарджик, и в т. ІІ от Приложение № 1 към чл. 19, ал.2, както следва:

 *„8. ловни кучета, собственост на лица, придобили право на лов по реда на Закона за лова и опазване на дивеча.”*

 *"* **II. На основание чл. 175, ал. 2 от ЗВМД декларирам, че е налице следното обстоятелство за освобождаване от такса:**

* 1. кучета *на лице с увреждания*;
* 2. служебно куче в организация на бюджетна издръжка;

Наименование на организацията: ................................................................

* 3. куче, използвано за опитни цели;

Наименование на организацията: .........................................................................

* 4. куче, използвано от Български червен кръст;
* 5. кастрирано куче;
* *6. куче, което придружава или охранява селскостопански животни, които се отглеждат в регистриран животновъден обект;*
* 7. куче с поставен микрочип №. .................................... на ................................... г.
* *8. ловно куче, собственост на лице, придобило право на лов по реда на Закона за лова и опазване на дивеча.”*

**С уважение,**

**ГЕОРГИ ГАЙДАРОВ,**

*Директор на Дирекция "Бюджет и общинска собственост"*

*към Община Пазарджик*

**ПРОЕКТ !**

**Р Е Ш Е Н И Е**

**№** ..........

**на Общински съвет - Пазарджик, взето на**

**заседанието му проведено на** .................2020г.,

**с Протокол №** ............................

**ОТНОСНО:** приемане на Наредба за отглеждане на животни на територията на Община Пазарджик

Предложението на Кмета на Общината е законосъобразно и целесъобразно.

Общински съвет Пазарджик, като обсъди предложението Тодор Димитров Попов - Кмет на Община Пазарджик, споделяйки изложените мотиви на вносителя и след станалите разисквания и извършеното гласуване, на основание чл. 133, ал. 1 и чл. 178 от Закона за ветеринарномедицинската дейност, чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация,

**Р Е Ш И:**

1. Приема предложения от Кмета на Община Пазарджик - Тодор Попов, проект на Наредба за отглеждане на животни на територията на Община Пазарджик.

**ХАРИ ХАРАЛАМПИЕВ**

*Председател на Общинския съвет*